CELEX: 62010TB0203
Language: hu
Date: 2011-12-16 00:00:00
Title: T-203/10. sz. ügy: A Törvényszék 2011. december 16-i végzése — Stichting Woonpunt és társai kontra Bizottság ( „Állami támogatások — A Hollandia által lakásépítő szövetkezetek részére bevezetett támogatási program — Létező támogatások — A tagállam kötelezettségvállalásait elfogadó határozat — A közös piaccal összeegyeztethető új támogatásnak nyilvánító határozat — Megsemmisítés iránti kereset — A személyében való érintettség hiánya — Az eljáráshoz fűződő érdek hiánya — Elfogadhatatlanság” )

18.2.2012   
            
            
               HU
            
            
               Az Európai Unió Hivatalos Lapja
            
            
               C 49/24
            
         A Törvényszék 2011. december 16-i végzése — Stichting Woonpunt és társai kontra Bizottság
   (T-203/10. sz. ügy) (1)
   
   (Állami támogatások - A Hollandia által lakásépítő szövetkezetek részére bevezetett támogatási program - Létező támogatások - A tagállam kötelezettségvállalásait elfogadó határozat - A közös piaccal összeegyeztethető új támogatásnak nyilvánító határozat - Megsemmisítés iránti kereset - A személyében való érintettség hiánya - Az eljáráshoz fűződő érdek hiánya - Elfogadhatatlanság)
   2012/C 49/43
   Az eljárás nyelve: holland
   
      Felek
   
   
      Felperesek: Stichting Woonpunt (Beek, Hollandia), Stichting Com.wonen (Rotterdam, Hollandia), Woningstichting Haag Wonen (Hága, Hollandia) és Stichting Woonbedrijf SWS.Hhvl (Eindhoven, Hollandia) (képviselők: P. Glazener, E. Henny és T. Ottervanger ügyvédek)
   
      Alperes: Európai Bizottság (képviselők: H. van Vliet, S. Noë és S. Thomas meghatalmazottak, segítőjük: H. Gilliams ügyvéd)
   
      Az ügy tárgya
   
   Az E 2/2005 és N 642/2009. sz. állami támogatásról (Hollandia — létező támogatás és különleges projekttámogatás lakásépítő szövetkezetek részére) szóló, 2009. december 15-i C(2009) 9963 végleges bizottsági határozat megsemmisítése iránti kérelem.
   
      A végzés rendelkező része
   
   
               1.
            
            
               A Törvényszék a keresetet mint elfogadhatatlant elutasítja.
            
         
               2.
            
            
               A Vesteda Groep BV és az Intézményi Ingatlanbefektetők Holland Szövetsége beavatkozási kérelméről nem szükséges határozni.
            
         
               3.
            
            
               A Stichting Woonpunt, a Stichting Com.wonen, a Woningstichting Haag Wonen és a Stichting Woonbedrijf SWS.Hhvl viselik saját költségeiket, valamint az Európai Bizottság részéről felmerült költségeket.
            
         
               4.
            
            
               A Vesteda Groep és az Intézményi Ingatlanbefektetők Holland Szövetsége mint beavatkozást kérelmezők maguk viselik saját költségeiket.
            
         
      (1)  HL C 179., 2010.7.3.